
Tema enunţata in acest titlu e prea vasta ca sa fie infatisata in toata bogăţia ei. De aceea, o 
vom schiţa doar prin câteva exemplificări. 

1. Vom lua mai intai un exemplu din folclorul poporului roman. Si anume, tema sacrificiului 
din legenda mănăstirii Argeş. Când a fost prezentata aceasta tema la Simpozionul sud-est european 
de la Heidelberg din septembrie 1976, un benedictin maghiar a remarcat ca, deşi tema sacrificiului e 
prezenta in creaţia folclorica a mai tuturor popoarelor din sud-estul european si chiar si a altor 
popoare, numai la poporul roman tema sacrificiului e pusa in legătura cu o biserica, mai precis cu o 
mănăstire. La toate celelalte popoare e pusa in legătura cu un pod, sau cu alta construcţie. La fel, a 
observat el, numai la poporul roman jertfitorul se preface intr-o fântâna din care isi astâmpăra setea 
sau isi reinnoiesc puterea de viata trecătorii. Astfel, in gândirea poporului roman clădirea unei 
biserici (sau mai precis a unei mănăstiri) si săparea unei fântâni sunt cele mai nobile si mai 
generoase realizări si tocmai prin aceasta sunt legate de o jertfa sau de o totala depăşire de sine a 
celui ce le da fiinţa. 

In mănăstire vor trai oameni care si-au jertfit viata lor lui Dumnezeu. Sacrificiul vieţii lor are 
o prima sursa de inspiraţie si de putere in jertfa celui ce-a zidit locaşul care face posibila sporirea lor 
in duhul acestei totale renunţări a lor la ei insisi. Totul e centrat in acest locaş de jertfa: de la 
clădirea lui pana la vieţuirea celor ce vor petrece in el de-a lungul veacurilor viitoare in duh de 
jertfa. O mănăstire e o linie continua de jertfa de la inceputul ei pana la sfârşitul veacurilor. Din 
jertfa se naşte si in jertfa isi prelungeşte existenta pana la capăt. Pe un plan mai moderat, acest 
fenomen are loc si in existenta oricărei biserici. Credincioşii oricărei biserici iau pilda si putere de 
depăşire a egoismului lor in ambianta bisericii, in al cărei altar sunt zidite moaşte de martir, cum 
astfel de moaşte sunt cusute si in antimisul de pe Sfânta Masa din Altar. Dar in mod principal viata 
lor de dăruire jertfelnica se hrăneşte din jertfa euharistica de pe altarul Bisericii. 

Daca mai amintim ca numele Manole e forma prescurtata a lui Eamnuel, un alt nume al lui 
Hristos (cu noi este Dumnezeu) si ca trupul in greceşte e de genul feminin (sarx) avem in legenda 
mănăstirii Argeşului o străvezie aluzie la Hristos care isi intemeiaza Biserica Sa pe jertfa de la 
Golgota si pe prelungirea ei euharistica, la care se adaugă, ca o rodire, jertfa mucenicilor si a tuturor 
credincioşilor care contribuie la Întreţinerea ei ca locaş de comunicare, prin depăşirea egoismului 
lor. Fundamentul continuu al Bisericii ca realitate văzuta si spiritual-comunitara este jertfa lui 
Emanuel, devenit in forma populara Manole. 

Dar poporul roman a dat o aplicare proprie, de suprema intensitate emoţionala si de bogata 
complexitate, jertfei lui Hristos pentru intemeierea Bisericii. Aceasta suprema si complexa 
intensitate emoţionala data, ca o contribuţie specifica, de poporul roman temei jertfei lui Hristos, 
intemeietoare de Biserica, sta in faptul ca in legenda mănăstirii Argeş, Manole isi sacrifica soţia sa. 
Pentru omul căsătorit cea mai mare jertfa pe care trebuie sa o dea e jertfa soţiei sale iubite. Jertfirea 
celei mai scumpe fiinţe e mai grea decât jertfirea propriei persoane. E in fond si ea jertfa propriei 
persoane dar dublata de durerea pătimirii unei alte persoane si anume a celei mai scumpe, pe care ai 
vrea sa o vezi fericita, mai fericita decât pe tine, fericirea ei constituind propria ta fericire. într-un 
fel acea fiinţa face parte din tine insuti, e trupul tau ("femeia e trup bărbatului"). Aceasta fiinţa, care 
face parte din tine, e totuşi o fiinţa deosebita si la durerea ta sa o pierzi - fapt pe care ii trăieşti, ca o 

pierdere a ta proprie, a bucuriei, a rostului vieţii tale - se adaugă trăirea durerii ei in fata morţii, 
durere pe care tu o trăieşti spiritual mai intens decât durerea in fata propriei tale morţi. De aceea, 
durerea lui Manole din legenda mănăstirii Argeşului ne cutremura ca cea mai sfâşietoare durere 
posibila. 

Când accepţi sa mori tu insuti pentru cauza altora, ai si o mângâiere ca poţi oferi viata ta ca 
mijloc pentru viata altora. Dar când trebuie sa oferi viata celei mai scumpe fiinţe ale tale iti este 
redusa in mod considerabil si mângâierea ca te jertfeşti pe tine insuti pentru alţii. Căci eşti pus in 
situaţia de a jertfi nu viata ta pentru alţii, ci viata celui mai scump dintre aceşti alţii. Tema poate fi 
adâncită permitind descoperirea in ea a altor semnificaţii proprii invataturii creştine. Căci nici jertfa 
lui Hristos nu se opreşte la propria persoana, ci El se jertfeşte pentru ca si cei ce cred in El sa ia 
puterea sa se jertfească pentru alţii, sau ca si Biserica pe care o intemeiaza prin jertfa Lui sa fie o 
comunitate ce-si are viata superioara, sau insasi existenta intr-o continua jertfa. Dar in cazul lui 
Manole, nu el este cel ce isi da cel dintâi viata ca pilda pentru alţii, ci trebuie sa o dea intai pe a 
soţiei sale. Desigur in jertfirea ei este implicata atât de mult jertfirea lui, incat aceasta jertfire a lui 
trebuie sa urmeze si ea cu necesitate. Dar durerea e cu mult mai mare când trebuie sa jertfeşti pe cel 
scump al tau inainte. (O exemplificare istorica a acestei sfâşietoare dureri acceptata pentru Biserica 
e cea a lui Brancoveanu care trebuie sa indure durerea executării copiilor lui inainte de executarea 
sa. Precum se vede, imaginaţia poporului roman s-a inspirat din cazuri reale ale zbuciumatei sale 
istorii, nu a fost o imaginaţie fantezista). 

Dar implicarea jertfei propriei persoane in jertfirea celei mai scumpe persoane deosebite de 
tine se trăieşte inca dinainte de a jertfi acea persoana in greaua cumpăna in care se afla cel ce e 
chemat sa se hotărască la consimţirea acestei jertfiri. El trăieşte in chip sfâşietor intrebarea: Oare am 
eu dreptul sa jertfesc pe altul care imi este totodată cel mai scump pentru alţii, pentru un altul 
multiplicat si oarecum mai indepartat? Si el nu poate da un răspuns deplin liniştitor din punct de 
vedere practic acestei intrebari. De aceea el ramane ca o fiinţa raniţa de moarte nu numai pentru ca 
a pierdut cea mai scumpa fiinţa, dar si din cauza acestei imposibilităţi de a da un răspuns (practic, 
nu teoretic) cat de cat liniştitor la aceasta intrebare. De aceea, cel ce se hotărăşte sa facă aceasta 
jertfire a celei mai scumpe fiinţe (care nu e un obiect, oricât de scumpa) ramane atât de chinuit, atât 
de lipsit de orice clipa de linişte, incat continuarea vieţii lui e aproape de neconceput. Poporul a 
inteles aceasta. El n-a mai putut concepe un Manole continuând sa trăiască după jertfirea soţiei sale. 
Dar simţirea profunda creştina si de intensa vibraţie si delicateţe umana a poporului nostru a 
conceput singura soluţie corespunzătoare cu inaltimea la care s-a ridicat Manole in jertfa adusa. 
Manole nici nu continua sa trăiască o viata mai buna sau mai puţin uşurata de uitare, nici nu 
innebuneste, nici nu se sinucide, fapte ce l-ar fi coborât de la inaltimea trăita in jertfa adusa, ci se 
jertfeşte si el pentru alţii, dar nu pentru repetarea lipsita de imaginaţie a aceleiaşi opere, ci pentru o 
alta necesitate esenţiala de viata a semenilor sai: ca sa crească din jertfa sa o fântâna care intretine si 
ea viata semenilor sai sau le reinnoieste puterile ei. 

S-ar putea vedea aici o aluzie la apa Botezului care a fost pus de Părinţii Bisericii in legătura 
cu apa ce a curs din coasta străpunsă a Mântuitorului de pe cruce, dar acest motiv creştin primeşte, 
iarasi, o forma proprie in gândirea si imaginaţia poporului roman. Apa răsărita din jertfa lui Manole 
e si ea izvor de viata celor ce trec pe langa ea, dar nu de viata spirituala, ci de cea trupeasca. Insa, pe 
de alta parte, cei ce beau din aceasta fântâna se roagă pentru sufletul lui Manole, a celui ce prin 
jertfa a dat fiinţa acestei fântâni si iau pilda de la ea. De aceea fac romanii fântâni publice la 
marginea drumurilor. Motivul vieţii in trup si al mântuirii sunt strâns imbinate. Cel ce bea e trezit, 
prin aceasta, la un act de credinţa, de rugăciune si inca pentru alţii ca in biserica. Cel ce prelungeşte 
langa fântâna o trăire religioasa, inceputa in biserica, intretine si manifesta un duh sobornicesc, 
specific ortodoxiei in viata de toate zilele, contribuie la sfinţirea intregii vieţi. 

In fond, jertfa lui Manole, in ambele ei forme, ca jertfa a soţiei si ca jertfa a persoanei 
proprii, e o aplicare a temei jertfei lui Hristos la viata omului căsătorit, a omului intre oameni, intr-o 
forma de suprema intensitate emoţionala. Căsătoria trebuie sa fie si ea un mediu de creştere a soţilor 
in duhul de jertfa pentru idealurile mai inalte ale comunităţii umane. 

Menţionam ca tema jertfei, in legenda Mănăstirii Argeş, e marcata nu numai de specificul 
creştin in general, ci si de un specific ortodox, prin faptul ca jertfa nu e inteleasa ca un echivalent 
juridic cerut de Dumnezeu pentru păcatele omeneşti, cum e inteleasa in creştinismul occidental, ci 
ca un act care are in el insusi puteri de zidire si de intretinere a unei vieţi si ordini mai inalte. Jertfa 
clădeşte si susţine, prin ea insasi, Biserica ca comunitate in iubire si fântâna ca alt prilej de innoire a 
puterilor de viata in duhul sobornicesc al credinţei si al iubirii. 

2. Din creaţia asa zisa "culta" a poporului roman ( noi i-am zice cărturăreasca, pentru ca nici 
poporul nu e lipsit de o cultura), socotim ca un element specific ortodox reflecta in ea, ca viziunea 
cosmosului transfigurat. Elementul acesta reiese puternic in relief cu deosebire in scrisul lui 
Eminescu si al lui Sadoveanu. Socotim semnificativ faptul ca acest element apare atât de pregnant 
mai ales in creaţia a doi scriitori moldoveni crescuţi in ambianta spiritului mănăstirilor in a căror 
gândire filocalica transfigurarea cosmosului, prin lumina invierii, a inceput de pe acum, dar se va 
desăvârşi in viata viitoare. Un spicuitor prin sutele de manuscrise de Paterice din Biblioteca 
Academiei Romane mi-a mărturisit ca intr-o fila a uneia dintre ele a descoperit semnătura lui 
Eminescu. 

Nu ştim daca mai exista in lume vreun scriitor la care viata tainica a naturii, a codrului, a 
pâraielor, a pomilor infloriti sa fie atât de minunat descrisa, ca in poezia lui Eminescu si in proza lui 
Sadoveanu. Si se pare ca aceasta este nota cea mai proprie a acestor mari scriitori. 

Occidentul care a văzut mântuirea omului realizandu-se in afara oricărei legaturi cu 
cosmosul (de aici neintelegerea Tainelor) al cărui umanism vede pe om tăiat de legaturi sufleteşti cu 
natura si nu o considera pe aceasta decât ca un obiect de exploatare economica, e firesc sa nu 
constatam aceasta simţire a vrajei si a frumuseţii indefinite a naturii de care omul are absoluta 
nevoie pentru a se imbogati sufleteşte si intari trupeşte. 

Dar Eminescu si Sadoveanu nu sunt nişte apariţii individuale in trăirea acestor profunde 
legaturi cu taina de nedescris a naturii. Ei sunt nişte reprezentanţi reali ai unui simţământ general al 
poporului roman. Natura este puternic prezenta in toata lirica poporului. Prezenta iubitei sau a 
iubitului (a "mandrei" sau a "bădiţii") transfigurează tot cosmosul. Cosmosul e transfigurat in 
"mioriţa". Vitele sunt umanizate in relaţia cu omul care le iubeşte si se leagă sufleteşte de ele. Când 
se aseaza la umbra unui pom, sub bolta senina a unui cer de vara, cu pădurea in apropiere, romanul 
spune: "Ce frumos e; parca-i in raiu!". El se simte in luncile satului, in pădurile lui, in cea mai 
intima ambianta, ca "acasă" si, totodată, in largul lui. Fara natura, el nu se simte intreg, tânjeşte, e 
bolnav sufleteşte. 

Si azi, se pare ca incepe sa simtă intreaga omenire ca o cauza a crizei prin care trece 
civilizaţia contemporana e ruperea omului de natura. 

3. Un alt motiv al viziunii ortodoxe prezent atât in creaţia folclorica, cat si in cea 
cărturăreasca a poporului roman este năzuinţa spre inaltare, spre innobilarea vieţii. El corespunde cu 
ceea ce ortodoxia cunoaşte ca "indumnezeirea omului după har". E celebra coloana lui Brancusi cu 
năzuinţa ei spre inaltarea fara sfârşit. Dar tema e prezenta si in ornamentul porţilor ţărăneşti. El 
corespunde turnurilor bisericilor, mai ales a turnurilor răsucite de la mănăstirea Curtea de Argeş, 
înălţarea aceasta de jur imprejurul unei axe este forma urcuşului ingerilor in viziunea lui Dionisie 

Areopagitul. înălţarea aceasta reia mereu stările depăşite la alt nivel. Tot drumul străbătut e mereu 
văzut si folosit ca o experienţa ce e adâncită continuu. 

Lucian Blaga a redus spiritualitatea bisericilor ortodoxe la un "transcedent care pogoară" 
patern la oameni, spre deosebire de spiritualitatea domurilor prostestante care exprima prin turnurile 
lor o inaltare continua, spre un Dumnezeu distant, de nevăzut, de neintalnit. Dar el a luat in 
considerare in formula lui numai bolta bisericilor ortodoxe. Insa toate bisericile ortodoxe au nu 
numai o bolta, ci si turn, sau turnuri; nu exista biserica ortodoxa fara bolta, fara turn sau turnuri. La 
bisericile maramureşene prevalează chiar turnul, deşi nu lipseşte nici la ele o anumita bolta. O 
sinteza originala, in aceasta privinţa, o formează bisericile moldoveneşti, unde goticul e imbinat cu 
bolta. 

Daca bolta reprezintă pe Dumnezeu care coboară, turnul reprezintă pe Dumnezeu care se 
inalta si ne conduce si pe noi spre inaltimi. In "Crez", se spune nu numai ca Fiul lui Dumnezeu S-a 
coborât, facandu-Se om, ci si ca S-a inaltat. Dumnezeu S-a făcut om, ca pe om sa-1 indumnezeiasca, 
spun Părinţii rasariteni. Tema inaltarii prin Dumnezeu, tema inaltarii eterne este o alta tema 
specifica ortodoxiei, prezenta in creaţia folclorica si cărturăreasca a poporului roman. 

Intre cele trei teme indicate in aceste rânduri este o legătura: Omul se ridica prin jertfa si, 
ridicandu-se, transfigurează intregul cosmos. 

* "Almanah" 1980, editat de Capela Ortodoxa Romana din R. F. Germania. 



